ઈડીએ પીએનબી ઉપરાંત 16 અન્ય બેંકોમાંથી નીરવ મોદી અને મેહુલ ચોકસીને આપેલી લોનની તમામ વિગતો માગી છે. આ સિવાય એજન્સીએ રિઝર્વ બેંકમાંથી પીએનબીના 2011 બાદના તમામ ઓડિટ રિપોર્ટ્સ આપવા કહ્યું છે. અધિકારીઓએ જણાવ્યું છે કે, આ મામલે ઈડી અત્યાર સુધીમાં 6,393 કરોડ રૂપિયાની સંપત્તિ જપ્ત કરી ચૂકી છે. મોદી, ચોકસી અને અન્યોની તપાસ ઈડી સહિત અન્ય એજન્સીઝ કરી રહી છે. સીબીઆઈ અને ઈડીએ પીએનબી કૌભાંડ પર અત્યાર સુધી બે એફઆરઆઈ દાખલ કરી છે.